டி. வி. கொச்சுபாவ

டி. வி. கொச்சுபாவ (T. V. Kochubava, 1955–1999) என்பவர் ஒரு மலையாள எழுத்தாளர் ஆவார். இவர் புதினங்களுக்கும், சிறுகதைகளுக்கும் பெயர் பெற்றவர். புதினங்கள், சிறுகதைகள், மொழிபெயர்ப்புகள், நாடகங்கள் ஆகியவை உள்ளடக்கிய இருபத்தி மூன்று புத்தகங்களை இவர் வெளியிட்டுள்ளார். மேலும் 1996 ஆம் ஆண்டு புதினத்துக்கான  கேரள சாகித்ய அகாடமி விருது உட்பட பல விருதுகளைப் பெற்றார்.

 வாழ்க்கை வரலாறு 
கொச்சுபாவ  கேரளத்தின் திருச்சூர் மாவட்டத்தில் உள்ள காட்டூர் கிராமத்தில், வீராவு என்ற தென்னை நார் வணிகருக்கும், அவரது மனைவி பீவதுவுக்கும் மகனாக, 1955 நவம்பர் 28 அன்று பிறந்தார். கரஞ்சிராவில் உள்ள செயிண்ட் ஜார்ஜ் கான்வென்ட்  பள்ளியிலும், காட்டூரில் உள்ள பாம்பே செயிண்ட் மேரி உயர்நிலைப் பள்ளியிலும் பள்ளிப் படிப்பை முடித்தார். பின்னர் நாட்டிக்காவில் உள்ள ஸ்ரீ நாராயணா கல்லூரியில் பட்டம் பெற்றார். கல்லூரிப் படிப்பிற்குப்  பிறகு, சார்ஜாவிற்குச் சென்று அடுத்த இரண்டு தசாப்தங்களுக்கு ஒரு தனியார் நிறுவனத்தில் பணிபுரிந்தார். இந்தியா திரும்பியதும், இவர் கல்ஃப் வாய்ஸ் இதழின் ஆசிரியராக இணைந்து, கோழிக்கோட்டில் குடியேறினார்.

கொச்சுபாவா ஜீனத்தை மணந்தார், இந்த இணையருக்கு ஒரு மகனும் ஒரு மகளும் இருந்தனர்.  இவர் 1999 நவம்பர் 25 அன்று தனது 43 வயதில் மாரடைப்பால் இறந்தார்.

 மரபும் கௌரவங்களும் 
இவர் நாடகம், புதினம், சிறுகதைத் தொகுப்புகள் உட்பட 23 நூல்களை எழுதியுள்ளார்.  கேரள சாகித்ய அகாதமி விருது பெற்ற புதினமான விருதாசதனம், எப்போஜெதுமோ எந்தோ மற்றும் பிரார்த்தனைகளுடன் நிற்குன்னு போன்ற சிறுகதைத் தொகுப்புகள், செக்குடன் கைது, என்ற நாடகம் போன்றவை இவரது குறிப்பிடத்தக்க படைப்புகளாகும்.  இவர் பலூன் என்ற திரைக்கதையையும் எழுதினார். அது 1981 ஆம் ஆண்டு நானா பிலிம் வீக்லி நடத்திய திரைக்கதைப் போட்டியில் முதல் பரிசை வென்றது. இது அடுத்த ஆண்டு அதே பெயரில் திரைப்படமாக எடுக்கபட்டது, அதில் முகேஷ்  நடிகராக அறிமுகமானார். இவரது சிறுகதைத் தொகுப்பான ஜலமாலிகா, பாண்டிச்சேரி பல்கலைக்கழகத்தில் பி.ஏ மலையாளப் படிப்பிற்கு பரிந்துரைக்கப்பட்டது.

1989 ஆம் ஆண்டு கொச்சுபாவ தனது "சூச்சிக்குழாயில் ஒரு யாக்கோப்" என்ற நூலுக்காக அங்கனம் விருதைப் பெற்றார், இந்த புத்தகம் அடுத்த ஆண்டு திருவாங்கூர் ஸ்டேட் வங்கி இலக்கிய விருதையும் பெற்றது. 1995 ஆம் ஆண்டில் இவர் தனது "விருதாசதனம்" புதினத்துக்காக " செருகாடு விருதையும் பெற்றார்; கேரள சாகித்ய அகாடமியும் 1996 ஆம் ஆண்டில் இந்த புதினத்தை தன்  வருடாந்திர விருதுக்குத் தேர்ந்தெடுத்தது. 1997 ஆம் ஆண்டில் இவர் தனது "உபஜன்மம்" புதினத்துக்காக தோப்பில் ரவி விருதையும், "ஜலமாலிகா" என்ற தொகுப்பிற்காக வி.பி. சிவகுமார் கேளி விருதையும் பெற்றார்.

மலையாள இலக்கியத்தில் சிறந்து விளங்குபவர்களை அங்கீகரிப்பதற்காக, டிவி கொச்சுபாவ இலக்கிய விருது இவரது நினைவாக இவரது பெயரில் நிறுவப்பட்ட ஒரு  விருது ஆகும். இந்த விருதை அக்பர் கக்கட்டில், சந்தீப் பம்பள்ளி  , கே. ரேகா ஆகியோர் ஆகியோர் பெற்றுள்ளனர். கொச்சுபாவவின் எழுத்தாளர் நண்பரான பாலச்சந்திரன் வடக்கேடத், 2014 இல் ஜன்மாஸ்ரதம் என்ற புத்தகத்தை வெளியிட்டார், அதில் இவரது வாழ்க்கை வரலாறு மற்றும் இவரது படைப்புகள் பற்றிய திறனாய்வு இடம்பெற்றுள்ளது.  கொச்சுபாவா பற்றிய மற்றொரு புத்தகத்தை கொச்சுபாவா கதையும் காலமும் என்ற தலைப்பில் வடக்கேடத் வெளியிட்டார்.

 நூல் பட்டியல் 

 புதினங்கள் 




















 சிறுகதைகள் 




















 மொழிபெயர்ப்புகள் 



 மேற்கோள்கள் 

 வெளி இணைப்புகள் 


 An article on Kochubava's novel Virunnumeshayilekku Nilavilikalode 
பகுப்பு:இந்திய மொழிபெயர்ப்பாளர்கள்
பகுப்பு:மலையாள மக்கள்
பகுப்பு:1999 இறப்புகள்
பகுப்பு:1955 பிறப்புகள்
பகுப்பு:மலையாள எழுத்தாளர்கள்
பகுப்பு:கேரள சாகித்ய அகாடமி விருது பெற்றவர்கள்